Gevegte vlam op in Tripoli | Netwerk24
Gevegte vlam op in Tripoli
12 September 2018 16:00
Ambulans en veiligheidspersoneel die afgelope Maandag op die toneel nabyb die hoofkwartier van die Libiese nasionale oliekorporasie nadat drie gemaskerde mans 'n aanval op die gebou geloods het. Foto; Reuters
Minder as 'n week nadat die Verenigde Nasies 'n brose wapenstilstand tussen gewapende magte in Tripoli bewerkstellig het, is vuurpyle Dinsdag in die rigting van die lughawe in die Libiese hoofstad afgevuur.
Inwoners sê vlugte moes weens die voorval herlei word.
'n Woordvoerder van die faksie wat die Mitiga-lughawe beheer, sê geen skade is aangerig nie en niemand is dood nie. Radiostasies het berig talle mense is beseer.
Die nuutste gevegte woed die afgelope paar dae in die suide van Tripoli, berig Reuters. Die lughawe is oos van die stad.
'n Vlug van Libyan Airlines wat vanaf Alexandrië in Egipte onderweg was na Tripoli, is na Misrata, sowat 200 km oos van Tripoli herlei, het BBC News berig. Planne is beraam om nog vlugte te herlei.